Diari Oficial de la Generalitat Valenciana


Sumari del DOGV 6633, del 19-10-2011 (2011/10168)

RESOLUCIÓ de 6 de octubre de 2011, de la Direcció General d'Ordenació i Centres Docents, per la qual s'aprova transferir als centres d'Educació Especial específica i centres amb aules específiques d'Educació Especial autoritzada, determinades quanties per a sufragar les despeses derivades dels materials escolars utilitzats per a desenvolupar el procés d'aprenentatge del seu alumnat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10733


Data del document
:   06-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de octubre de 2011, de la Direcció General d'Ordenació i Centres Docents, per la qual s'aprova transferir als centres d'Educació Especial específica i centres amb aules específiques d'Educació Especial autoritzada, determinades quanties per a sufragar les despeses derivades dels materials escolars utilitzats per a desenvolupar el procés d'aprenentatge del seu alumnat. [2011/10786]  
 La Llei Orgànica 2 /2006, de 3 de maig, d'Educació (BOE núm. 106, de 4 de maig), en l'article 74, establix que "l'escolarització de l'alumnat que presenta necessitats educatives especials es regirà pels principis de normalització i inclusió i assegurarà la seua no-discriminació i la igualtat efectiva en l'accés i la permanència en el sistema educatiu, i podran introduir-se mesures de flexibilització de les distintes etapes educatives quan es considere necessari".  
De conformitat amb l'esmentada Llei Orgànica d'Educació, l'Orde 93/2010, de 14 de desembre, de la Conselleria d'Educació (DOCV núm. 6428, de 30 de desembre), regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària per mitjà del bonollibre, ambdós escolaritzats en un centre públic o en un centre privat concertat a la Comunitat Valenciana per al curs 2011/2012, i preveu en l'apartat quint, annex II, esta necessària flexibilització a l'establir un procediment singular per a poder atendre les necessitats de material escolar de l'alumnat dels centres d'Educació Especial específics i dels centres amb aules específiques d'Educació Especial, anteriorment mencionats.  
  
L'Orde 34/2011, de 18 de maig, de la Conselleria d'Educació (DOCV núm. 6528, de 25 de maig) determina el crèdit que ha de finançar el programa per a la gratuïtat progressiva dels llibres de text, per mitjà del bonollibre, per a l'alumnat que cursa de primer a sext d'Educació Primària en un centre públic o privat concertat, per al curs 2011/ 2012.  
Vistes les sol·licituds presentades pels centres docents que apareixen, en les quals comuniquen que l'alumnat presenta unes necessitats educatives especials i necessita disposar d'uns materials escolars distints per a desenrotllar el procés d'aprenentatge d'estos, per la qual cosa demanen que l'import global dels bonollibres per a l'adquisició de llibres de text corresponent a l'alumnat del centre, siga remés al centre per a sufragar els gastos derivats per la compra d'estos materials escolars.   
  
D'acord amb el que establix la disposició final primera de l'Orde 93/2010, de 14 de desembre, de la Conselleria d'Educació, abans citada, en la qual es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
Primer  
Transferir als centres docents públics de titularitat de la Generalitat que apareixen en l'annex I i al centre docent privat concertat que apareix en l'annex II l'import global dels bonollibres per a l'adquisició dels llibres de text que correspondria a l'alumnat del centre, a fi de sufragar els gastos derivats de l'adquisició del material escolar, que per les seues característiques específiques i singulars requerisca este alumnat per al curs 2011/2012.  
  
Segon  
La transferència s'abonarà amb càrrec a la línia de subvenció T0067000, denominada Gratuïtat dels Llibres de Text, del capítol IV, de la secció, servici, centre gestor i programa 47.56.37.427.99, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre). L'import de la transferència ascendix a 1.995,00 euros, dels quals 1.890,00 euros corresponen als centres públics que apareixen en l'annex I i 105,00 euros, als centres privats que s'inclouen en l'annex II.  
  
  
Tercer  
D'acord amb el que establix el punt quint de l'annex II de l'orde de convocatòria en relació amb el punt tercer, la comissió econòmica del consell escolar del centre supervisarà la gestió de les dotacions rebudes de la Conselleria d'Educació, Formació i Ocupació. La transferència de l'ajuda haurà de ser justificada pel centre en concepte de gastos derivats de les necessitats pròpies del dit alumnat, i s'aportarà el certificat del consell escolar d'acord amb el model de l'annex II-B de l'esmentada Orde 93/2010, de 14 desembre, de la Conselleria d'Educació.  
  
Els centres hauran de conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control, i tot això d'acord amb el que establix la Llei 38/2003, de 17 de novembre, General de Subvencions (BOE núm. 276, de 18 de novembre).  
  
  
Quart  
El centre privat concertat que apareix en l'annex II d'esta resolució no està incurs en les prohibicions per a obtindre la condició de beneficiari previstes en els apartats 2 i 3 de l'article 13 de la Llei 38/2003, de 17 de novembre, General de Subvencions i es troba al corrent de les seues obligacions tributàries i amb la Seguretat Social i de les obligacions per reintegrament de subvencions que, si és el cas, se li hagen exigit, de conformitat amb el que determinen els articles 47.7.5 del text refós de la Llei d'Hisenda Pública de la Generalitat i 34.5 de la Llei 38/2003 abans citada, General de Subvencions, i que també complixen els requisits de la subvenció i els fins d'esta.   
  
  
Quint  
Esta resolució i els annexos es publicaran en el Diari Oficial de la Comunitat Valenciana, en els taulers d'anuncis dels centres i en les direccions territorials de la Conselleria d'Educació, Formació i Ocupació de València, Alacant i Castelló, així com en la pàgina d'Internet: http:// www.edu.gva.es/ocd/areacd/val/abc/ajudesllibres.asp.  
  
Sext  
La resolució produirà efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada en el Diari Oficial de la Comunitat Valenciana o a partir de l'endemà en què es notifique la resolució expressa del recurs de reposició o en què este haja d'entendre's presumptament desestimat.   
  
València, 6 de octubre de 2011.- El director general d'Ordenació i Centres Docents: Rafael Carbonell Peris.  
  
  
ANEXO I / ANNEX I  
  
Codi/Código Denominació del centre / Denominación del centro Importe (euros)  
   
66274809 JAUME I 315  
46610288 MIGUEL HERNÁNDEZ 315  
94983819 JOSÉ RAMÓN GARCÍA ANTÓN 735  
54726448 CERVANTES 105  
35798568 C'HORTA 105  
42426206 PRÁCTICAS 315  
  
  
  
  
  
ANEXO II / ANNEX II  
  
Codi/Código Denominació del centre / Denominación del centro Importe (euros)  
   
65990794 ALONAI 105